U z n e s e n i a
zo 6. zasadnutia  OZ, konaného dňa 14.12.2012

A/ Berie na vedomie:

1. Vyhodnotenie rozpočtu obce za  ¾ roka 2012
2. Vyhodnotenie rozpočtu ZŚsMŠ za ¾ 2012
3. Návrh programového rozpočtu obce na roky 2014 a 2015
4. Informáciu zástupcu starostu obce o vyhodnotení predzáhradiek v roku 2012
5. Informáciu zástupcu starostu obce o vyhodnotení ankety ohľadom pomenovania námestia
6. Informáciu zástupcu starostu obce o získaní finančných prostriedkov z Nadácie SPP
7. Informáciu starostu obce o získaní nenávratného finančného príspevku zo štrukturálnych fondov EU na rekonštrukciu verejného osvetlenia v obci
8. Časový harmonogram rokovaní obecného zastupiteľstva na rok 2013

B/ Súhlasí:

1. S poskytnutím obecného autobusu pre SZŠS v Lučenci na deň 19.12.2012
2. So začiatkom rokovaní obecného zastupiteľstva o 14,00 hod. v roku 2013
3. S bezplatným prístupom na klzisko pre deti, mládež, žiakov ZŠsMŠ mimo určených spoplatnených hodín
4. S vyhodnotením ankety o pomenovaní námestia na budúcom OZ
5. S udelením ceny obce Halič pre Miroslava Čabu

C/ Schvaľuje:

1. a/ Podľa §9a odst.8 písm.b/ zákona č. 138/1991 Zb. o majetku obcí v znení neskorších predpisov, predaj časti obecnej parcely č. C-KN 51/66 o výmere 36m2, zastavané plochy a nádvoria vytvorenej GP č. 35133872-96/2012, ktorá bola oddelená od obecnej parcely č. C-KN 51/23 a ktorá sa nachádza v zastavanom území obce Halič z dôvodu, že uvedená parcela tvorí priľahlú plochu k pozemku zastavanom stavbami vo vlastníctve kupujúcich a pozemok, ktorý je predmetom zmluvy svojím využitím, tvorí nedeliteľný celok so stavbami. Nehnuteľnosť – pozemok - vyčlenená GP nie je využiteľná pre obec ako vlastníka.
 1.b/ Predaj pozemku pre kupujúcich JUDr. Ondrej Guľáš rod.Guľáš, nar.12.05.1948, bytom Osloboditeľov 236/7 Halič s manželkou Zuzanou Stankovičovou, rod. Lahovou, nar. 09.03.1962, bytom Osloboditeľov 296/7, Halič.  
1.c/ Cenu za predávanú nehnuteľnosť vo výške 18 €/m2, slovom osemnásť eur za 1 m2 v zmysle VZN Obce Halič č. 1/2010, ktorým sa prijímajú Zásady hospodárenia a nakladania s majetkom obce a s majetkom štátu, ktorý bol zverený obci Halič podľa čl.III, odst.4, s tým, že kúpna cena celkom za odpredávanú výmeru 36m2 je vo výške 648 €, slovom šesťstoštyridsaťosem eur.
2. Zmenu rozpočtu obce Halič v príjmovej časti o 47900 € a vo výdajovej časti o 36952 €. Upravený rozpočet – príjmy 936467 €, výdavky 405214 €. 
3. Zmenu rozpočtu ZŚsMŠ na výšku 540191 € v príjmovej aj výdajovej časti rozpočtu.
4. Rozpočet Obce Halič na rok 2013 v príjmovej časti vo výške 869891 € (spolu so ZŠsMŠ) a vo výdajovej časti vo výške 335891 €.  
5. Rozpočet ZŠsMŠ Halič na rok 2013 v príjmovej časti vo výške 552840 € a vo výdajovej časti vo výške 552840 €
6. Dodatok č. 2 k Rokovaciemu poriadku Obecného zastupiteľstva v Haliči  
7. Finančný príspevok 200 € na nákup didaktických pomôcok pre deti v materskej škôlke
8. Odmeny pre zástupcu starostu vo výške 23,89 % a hlavnú kontrolórku vo výške 22,22 %
9. Poplatok 5 € na hodinu za prenájom verejného klziska uzatvorenej skupine v čase medzi 19,00-21,00 hod. s rezerváciou minimálne deň vopred

V Haliči, dňa 21.12.2012
Zapísala: Ing. Edita Hujová
Overovatelia: Božena Hochholczerová
	             Mgr.Ivan Priadka	  				Vladimír Rehanek
									   starosta obce